en nb en en en en en en en en en en en en en da da da da da da da da da da km de en en en en en en en en en en en en en en en en en en en en en en en en en en en en en en en es en en en en en en en en es en en en en en en nl en
"SKANDERBORG ! HJEM TIL DIG OG SKANDERBORG -ÅH-UU-ÅH…”, -som På Slaget 12’s store firser hit kunne...eller skulle.. have gået.
Og så er der mindet om Farmors 65 års fødselsdag. Den sidste rest af oprindelig bondekultur i vores familie: Der var budt til gæstebud. Slægt og gode bekendte kom fra nær og fjern, -og hvor blev der trakteret ! Efter suppe, steg… og is med cognac, kaffe og cigarer, stod røgen tyk ved langbordene -mens kvinderne vaskede op i køkkenet….
Tre spillemænd spillede op til dans og som genert, femtenårig teenager, krøb jeg langs væggene mens jeg ledte efter en undskyldning for at komme i snak med kusinen, som også havde vokset siden vi sidst spillede crocket i farmors baghave.
Det var en farlig affære at være en indendørs på det tidspunkt af aftenen, og man holdt blikket nede, da der var livlige og småfulde landsmandskoner på gulvet, med blik for ledige ungersvende. Men på trods af anstrengelserne kunne man ikke undgå at blive fanget…og hevet med. Først rundt i hele salen om alle bordene til “Skome’rdrengen er et svin, for han drikker brændevin”. Herefter blev man hevet ind ved en godt svedig og fyldig landkone barm, tilhørende en grand tante af en art….hvem vides ikke helt….-men helt sikkert fra Holstebro.
Ikke ret meget senere, måske år, måske måneder, måske dage stod jeg på scenen på en af de første Skanderborg Festivaler (nu SmukFest) med børnerockbandet Parkering Forbudt, og som jeg husker det kom vi tilbage -måske flere gange i løbet af de næste år, mens festivalen voksede sig til fuldmoden, professionel størrelse. Senere var jeg der med datidens anmelder-kæledægger, start-halvfemser-fænomenet Simcess. -Alt sammen gode minder, fra før Vesterbronx, London, Hitlister og Melodi Grand Prix.
Måske er det her store afstande for jer lokale. For jer har Mårslet, Tranbjerg og Arhus måske ikke så meget med Skanderborg at gøre. Men for mig som har boet udenlands i mange år….…. er en halv times transport, desværre, det samme som at køre til bageren….. -Og hvor har jeg dog brugt mange år af mit liv i trafikpropper…..
At komme til Skanderborg og spille med min egen musik og mit eget band, er stort -ihvertilfald for mig.
Jeg håber I allesammen vil komme til min koncert på torsdag d. 14. december på Walthers Musikcafe.
Click to set custom HTML
Gabriel Kain And Te Ables